คลังชงครม.เคาะแผนการกู้เงิน ทุ่ม1.4แสนล้านบาทสร้างมอเตอร์เวย์
นายสมหมาย ภาษี รมว.คลัง เปิดเผยว่า กระทรวงการคลังจะเสนอแผนการกู้เงินเพื่อก่อสร้างทางหลวงพิเศษ หรือมอเตอร์เวย์ 2 สาย วงเงินรวม 140,200 ล้านบาท คือ เส้นทางบางปะอิน อยุธยา-สระบุรี-นครราชสีมา ระยะทาง 196 กิโลเมตร (กม.) เงินลงทุน 84,600 ล้านบาท และเส้นทางบางใหญ่ นนทบุรี-บ้านโป่ง ราชบุรี-กาญจนบุรี ระยะทาง 96 กม. เงินลงทุน 55,600 ล้านบาท ให้คณะรัฐมนตรี (ครม.) พิจารณาในวันนี้ (12 พ.ค.),ที่ผ่านมา ได้หารือกับ พล.อ.อ.ประจิน จั่นตอง รมว.คมนาคม อย่างต่อเนื่อง และยืนยันว่า โครงการนี้ ไม่มีปัญหาเรื่องการกู้เงิน เนื่องจากโครงการดังกล่าวถือเป็นโครงการเร่งด่วน ที่จะต้องเร่งเดินหน้าก่อสร้างเพื่อแก้ไขปัญหาการจราจร ส่วนแหล่งที่มาของเงินทุนเพื่อใช้ในโครงการนี้ไม่มีปัญหาหากแหล่งเงินในงบประมาณไม่เพียงพอก็จะมาใช้การกู้เงิน แต่จะไม่เปิดให้เอกชนเข้ามาร่วมลงทุน เนื่องจากโครงการดังกล่าวมีรายได้จากค่าผ่านทางค่อนข้างต่ำ,นายธีรัชย์ อัตนวานิช รองผู้อำนวยการสำนักงานบริหารหนี้สาธารณะ (สบน.) กล่าวว่า โครงการมอเตอร์เวย์ทั้ง 2 สายถือเป็นโครงการในแผนยุทธศาสตร์ของรัฐบาล เพื่อแก้ไขปัญหาการจราจร โดยเฉพาะการจราจรที่ไปยังภาคตะวันออกเฉียงเหนือ ที่ปัจจุบันมีปัญหาติดขัดมาก โดยแหล่งเงินกู้นั้น หากกระทรวงคมนาคมสามารถดำเนินการเปิดประมูลเพื่อก่อสร้างได้ทันภายในปีงบประมาณ 58 กระทรวงการคลัง ก็พร้อมที่จะปรับแผนเงินกู้ของ สบน.ในปีงบประมาณนี้ เพื่อบรรจุแผนการกู้มอเตอร์เวย์ทั้ง 2 เส้นทางนี้เข้าไว้ในแผน แต่หากไม่สามารถดำเนินการประมูลก่อสร้างได้ทันภายในปีงบประมาณนี้ ก็จะบรรจุแผนการกู้ดังกล่าวไว้ในแผนการบริหารหนี้ปีงบประมาณ 2559 แทน.
นายสมหมาย ภาษี รมว.คลัง เปิดเผยว่า กระทรวงการคลังจะเสนอแผนการกู้เงินเพื่อก่อสร้างทางหลวงพิเศษ หรือมอเตอร์เวย์ 2 สาย วงเงินรวม 140,200 ล้านบาท
ทีมข่าวเศรษฐกิจ,กู้เงิน,ก่อสร้าง,ทางหลวงพิเศษ,มอเตอร์เวย์,เส้นทางบางปะอิน อยุธยา,เส้นทางบางใหญ่ นนทบุรี,สมหมาย ภาษี,ข่าว,ไทยรัฐฉบับพิมพ์